**Kúpna zmluva číslo: ......................**

uzatvorená podľa § 409 Obchodného zákonníka, zákona č. 513/1991 Zb., v znení neskorších predpisov

**I. Zmluvné strany**

Kupujúci:

**Názov organizácie:** Technické služby mesta Prešov, a.s.

**Sídlo organizácie:** Bajkalská 33, 080 01 Prešov

**IČO:** 31718914

**DIČ:** 2020520656

 **V zastúpení:** Ing. Milan Toth, predseda predstavenstva

RNDr. Zuzana Bednárová, PhD., podpredseda predstavenstva, člen predstavenstva

 **Bankové spojenie:**

**IBAN:**

Predávajúci:

 **Názov organizácie:** ..............................................

**Sídlo organizácie:** ..............................................

 **IČO:** ..............................................

 **IČ DPH:** ..............................................

 **V zastúpení:** ..............................................

 **Bankové spojenie:** ..............................................

**IBAN:** ..............................................

**II. Predmet zmluvy**

1. Predávajúci sa zaväzuje Kupujúcemu dodať predmet zmluvy (ďalej aj „tovar“):

Zberové vozidlo na biologicky rozložiteľný komunálny a kuchynský odpad (2 ks):

na podvozku .............................................. s nadstavbou ..............................................

v zmysle technickej špecifikácie uvedenej v prílohe č. 1 (Špecifikácia predmetu obstarávania) tejto zmluvy a previesť na neho vlastnícke právo k tovaru za podmienok a spôsobom uvedeným nižšie.

1. Predávajúci sa zaväzuje súčasne s dodaním predmetu zmluvy Kupujúcemu predložiť doklady vzťahujúce sa na tovar:

- návod na obsluhu v slovenskom/českom jazyku.

- osvedčenie pre premávku na pozemných komunikáciách

1. Kupujúci sa zaväzuje tovar prevziať a zaplatiť za riadne a včas dodaný tovar Predávajúcemu kúpnu cenu za podmienok a spôsobom uvedeným nižšie.

**III. Kúpna cena a platobné podmienky**

1. Cena za predmet zmluvy je výsledkom nadlimitnej zákazky **„Zvýšenie kapacity triedeného zberu, zavedením zberu biologicky rozložiteľného kuchynského odpadu na území mesta Prešov“**, časť 1: **„Zberové vozidlo na biologicky rozložiteľný komunálny a kuchynský odpad“.**

Cena za predmet zmluvy spolu celkom:

............................ Eur bez DPH ............................ eur

............................ výška DPH v Eur ............................ eur

............................ Eur s DPH ............................ eur

Dohodnutá kúpna cena je konečná, nemôže sa meniť a zahŕňa všetky poplatky predávajúceho súvisiace s dodaním tovaru a inštruktážou. Súčasťou kúpnej ceny je aj príslušná spotrebná daň, pri dovážanom tovare, clo a iné platby vyberané v súlade s právnymi predpismi. Tovar je zdravotne neškodný a vyhovuje ST normám.

1. Kupujúci sa zaväzuje zaplatiť kúpnu cenu za riadne a včas dodaný tovar a to nasledovným spôsobom:

Predávajúci po dodaní tovaru Kupujúcemu vystaví a doručí faktúru so splatnosťou 30 dní odo dňa doručenia, na základe riadneho preberajúceho protokolu k predmetu zmluvy a po ukončení výkonovej skúšky.

1. Faktúra musí obsahovať všetky náležitosti ustanovené právnymi predpismi. Prílohou faktúry musí byt kópia dodacieho listu potvrdeného (pečiatka a podpis) zástupcom Kupujúceho, ktorý je písomne poverený Kupujúcim k prevzatiu tovaru.
2. Zmluvné strany sa dohodli, že peňažný záväzok sa považuje za splnený momentom pripísania príslušnej finančnej čiastky na účet Predávajúceho.

**IV. Dodacia lehota a dodacie podmienky**

1. Termín dodania: lehota dodania predmetu zmluvy do miesta plnenia **je** **do 14 mesiacov odo dňa uplatnenia objednávky** kupujúcim u predávajúceho.
2. Miesto plnenia: Technické služby mesta Prešov a.s., Jesenná 3, 080 01 Prešov
3. Predávajúci sa zaväzuje po dodaní predmetu zmluvy zaškoliť na obsluhu dodávaného predmetu zmluvy min. 3 osoby v rozsahu min. 1 hodiny
4. Z Predávajúceho prechádza nebezpečenstvo škody a vlastnícke právo k tovaru momentom jeho prevzatia zástupcom Kupujúceho.

**V. Povinnosti zmluvných strán**

1. Predávajúci sa zaväzuje odovzdať predmet zmluvy na základe platnej Kúpnej zmluvy.
2. Kupujúci sa zaväzuje zaplatiť kúpnu cenu vo výške a spôsobom dohodnutým v článku II. Zmluvy a prevziať predmet zmluvy spôsobom dohodnutým v čl. II a III Zmluvy.
3. Výkonová skúška. Overenie technických parametrov uvedených v technickej špecifikácii vozidla (podvozku) a nadstavby bude zabezpečené prevádzkovou skúškou v trvaní 3 pracovných dní za prítomnosti delegovanej osoby zo strany predávajúceho. Nefunkčnosť ktorejkoľvek časti strojového zariadenia vrátane výbavy má za následok odstúpenie od zmluvy bez akýchkoľvek ďalších nárokov predávajúceho.
4. Kupujúci požaduje, aby mal predávajúci zabezpečený výjazdový servis so servisným zásahom do 6 hodín od oznámenia poruchy vozidla a servisné stredisko na území Slovenskej republiky. V prípade, že predávajúci nie je schopný dať predmet zmluvy do prevádzkyschopného stavu do 48 hodín od nahlásenia poruchy, je povinný bezplatne poskytnúť náhradné vozidlo na celú dobu opravy.
5. Kupujúci má právo bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu zo zmluvy medzi kupujúcim (Prijímateľom) a Poskytovateľom a výsledky finančnej kontroly Poskytovateľa neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov. **V prípade ak sa kupujúci rozhodne toto právo nevyužiť a kupujúci uhradí kúpnu cenu z vlastných zdrojov ostáva táto zmluva v platnosti.**
6. Na plnenie predmetu zmluvy môže predávajúci využiť subdodávateľov. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch predávajúceho v čase uzatvorenia tejto zmluvy a údaje o osobe oprávnenej konať za subdodávateľa. Zoznam známych subdodávateľov tvorí prílohu č. 3 k tejto zmluve. Subdodávatelia musia disponovať oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Oprávnenie dodávať tovar alebo poskytovať službu sa preukazuje vo vzťahu k tej časti k predmetu zmluvy, ktorý má subdodávateľ plniť.
7. Predávajúci je povinný písomne oznámiť Kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene.
8. K zmene subdodávateľa môže dôjsť len po odsúhlasení kupujúcim na základe aktualizovania Prílohy č.3 dodatkom ku Kúpnej zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa (aktualizovaný zoznam subdodávateľov). V prípade zmeny subdodávateľa alebo doplnenia ďalšieho subdodávateľa počas trvania Kúpnej zmluvy, musí subdodávateľ, ktorého sa návrh na zmenu alebo doplnenie týka, disponovať oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Oprávnenie dodávať tovar alebo poskytovať službu sa preukazuje vo vzťahu k tej časti k predmetu zmluvy, ktorý má subdodávateľ plniť.

Splnenie osobného postavenia podľa § 32 ods. 1 písm. e) zákona o verejnom obstarávaní nový subdodávateľ preukáže predložením relevantných dokladov podľa § 32 ods. 2 písm. e) zákona o verejnom obstarávaní. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byt' zapísaný v registri partnerov verejného sektora.

V prípade, že navrhovaný subdodávateľ bude spĺňať podmienky účasti podľa § 32 ods. 1 písm. e) zákona o verejnom obstarávaní, kupujúci ho schváli. V prípade, že navrhovaný subdodávateľ nebude spĺňať tieto podmienky účasti, kupujúci písomne požiada predávajúceho o jeho nahradenie. Predávajúci doručí návrh nového subdodávateľa do piatich pracovných dní odo dňa doručenia žiadosti o jeho nahradenie, ak kupujúci neurčí dlhšiu lehotu. Súčasne sa vzťahuje na nového subdodávateľa povinnosť byť zapísaný v registri partnerov verejného sektora v súlade so zákonom č. 315/2016 Z. z.

1. V prípade , že predávajúci nedoručí návrh nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej kupujúcim, bude toto kupujúci považovať za podstatné porušenie zmluvy a môže odstúpiť od zmluvy.

**VI. Záručná doba a záručné podmienky**

1. Predávajúci vyhlasuje, že tovar je nový, vyhovuje príslušným kvalitatívnym parametrom podľa noriem platných v Slovenskej republike a Európskej únii a nebude mať vady odo dňa prevzatia tovaru Kupujúcim po dobu:

Záručná doba na nadstavbu: 24 mesiacov

Záručná doba na podvozok: 24 mesiacov alebo 100 000 km podľa toho, čo nastane skôr

(ďalej len „Záručná doba“)

1. Záručná doba začína plynúť odo dna, kedy Kupujúci tovar prevzal od Predávajúceho aj s príslušnými dokladmi.
2. Kupujúci je oprávnený v reklamácii uplatniť voči Predávajúcemu nároky podľa povahy vady tovaru v zmysle Obchodného zákonníka SR.
3. Po doručení Kupujúceho oznámenia o vade tovaru je Predávajúci povinný bezodkladne začať riešiť reklamáciu a túto vysporiadať v čo možno najkratšej lehote najneskôr však do 30 dní po doručení Kupujúceho oznámenia o vade.
4. Záručná doba neplynie po dobu, počas ktorej sú na tovare v rámci záručnej opravy odstraňované vady, za ktoré zodpovedá Predávajúci a Kupujúci nemôže predmet zmluvy používať.
5. Nároky vyplývajúce zo záruky nie je možné uplatňovať v tých prípadoch, ak Kupujúci (užívateľ):
* nedodržal predpisy o zaobchádzaní s predmetom zmluvy, ktoré sú uvedené v návodoch na používanie a pod.
* vykonal predmete zmluvy také zásahy, ktoré prináležia len autorizovanému servisu,
* zabudoval predmetu zmluvy taký diel alebo súčasť, ktorá nie je povolená výrobcom,
* predmet zmluvy používal v rozpore s jeho účelom,
* predmet zmluvy pozmenil spôsobom odlišujúcim sa od jeho konštrukčného riešenia,

Prirodzené opotrebenie sa zo záruky vylučuje. V takýchto prípadoch sa záruka týka len tých časti predmetu zmluvy, ktoré neboli uvedenými skutočnosťami dotknuté.

1. Záruka zanikne v prípade, ak Kupujúci nenechá na predmete zmluvy vykonať činnosti predpísané výrobcom a vyznačené v príslušnej dokumentácii v určených termínoch a príslušnom servise.
2. Zmenou vlastníctva predmetu kúpy nie sú dotknuté nároky na odstránenie vád počas plynutia záručnej doby.

**VII. Sankcie a zmluvné pokuty**

1. V prípade omeškania dodávky predmetu zmluvy v zmluvne dohodnutej lehote zaplatí predávajúci kupujúcemu zmluvnú pokutu z omeškania vo výške 0,05 % z hodnoty predmetu zmluvy za každý aj začatý deň omeškania.
2. V prípade nedodržania termínu splatnosti faktúry zo strany kupujúceho, zaplatí kupujúci predávajúcemu pokutu vo výške 0,05 % z fakturovanej ceny za každý aj začatý deň omeškania.

**VIII. Výkonová zábezpeka**

* + - 1. Zmluvné strany sa dohodli na výkonovej zábezpeke vo výške **10 000,00 Eur**. Kupujúci je oprávnený všetky uplatnené zmluvné pokuty a náhrady škody, na ktorých sa zmluvné strany v Zmluve dohodli, jednostranne započítať proti akejkoľvek pohľadávke Predávajúceho a proti akejkoľvek časti celkovej kúpnej ceny. Dôvodom pre výkonovú zábezpeku je ochrániť Kupujúceho pred škodami v prípade, že Predávajúci nedodá Predmet kúpy resp. nedodá ho úplne a včas.
			2. Zábezpeka musí byť zložená **do 5 dní po nadobudnutí účinnosti Zmluvy.**
			3. Spôsoby zloženia zábezpeky:
	1. Poskytnutím bankovej záruky za Predávajúceho.
	2. Zložením finančných prostriedkov na bankový účet Kupujúceho.
		+ 1. Podmienky zloženia realizačnej zábezpeky poskytnutím bankovej záruky za Predávajúceho:
	3. Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodného zákonníka.
	4. Banková záruka musí byť poskytnutá vo výške **10 000,00 Eur** a vydaná najmenej na dobu do vydania potvrdenia, ktoré vystaví kupujúci najneskôr do 30 kalendárnych dní po uvedení predmetu zmluvy do prevádzky.
	5. Potvrdenie o zložení výkonovej zábezpeky formou bankovej záruky predloží predávajúci najneskôr **do 5 dní po nadobudnutí účinnosti Zmluvy**.
	6. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. V prípade zahraničnej banky je potrebné doložiť aj bankovú záruku v pôvodnom jazyku aj úradne overený preklad do jazyka slovenského.
	7. V bankovej záruke (záručná listina) musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Kupujúceho uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Kupujúci požaduje ako Zábezpeku na dodanie Predmetu kúpy v prípade, ak Predávajúci porušuje svoje záväzky vyplývajúce mu zo Zmluvy a všeobecne záväzných právnych predpisov. V bankovej záruke musí byť uvedené, že banka sa zaväzuje do 15 dní po doručení výzvy Kupujúceho na zaplatenie, zaplatiť vzniknutú pohľadávku na účet Kupujúceho uvedený v záhlaví Zmluvy.
	8. Výkonová zábezpeka bude do 30 dní po uvedení strojového zariadenia do prevádzky vrátená Predávajúcemu v celej jej výške, resp. vo výške zníženej o sumu použitú Kupujúcim ako náhrada zmluvných pokút, vzniknutej škody, úrokov z omeškania a iných sankcií a nárokov v prospech Kupujúceho podľa tejto Zmluvy.
	9. V prípade, že predávajúci nepredloží potvrdenie o zložení výkonovej zábezpeky formou bankovej záruky v zmysle bodu 4.3 tohto článku zmluvy, má kupujúci právo od zmluvy odstúpiť.
		+ 1. Podmienky zloženia realizačnej zábezpeky zložením finančných prostriedkov na bankový účet Kupujúceho:
	10. Finančné prostriedky musia byť pripísané na účet Kupujúceho uvedený v záhlaví zmluvy v sume **10 000,00 Eur** najneskôr **do 5 dní po nadobudnutí účinnosti Zmluvy**. Ako variabilný symbol uvedie Predávajúci svoje IČO.
	11. Kupujúci je bez potreby akéhokoľvek ďalšieho právneho úkonu oprávnený použiť zábezpeku na účely úhrady nárokov Kupujúceho, vrátane zmluvných pokút, náhrady škody, úrokov z omeškania, ktoré mu vznikli v súvislosti s porušením povinností Predávajúceho pri dodaní Predmetu kúpy podľa tejto Zmluvy.
	12. Výkonová zábezpeka bude do 30 dní po uvedení predmetu zmluvy do prevádzky vrátená Predávajúcemu v celej jej výške, resp. vo výške zníženej o sumu použitú Kupujúcim ako náhrada zmluvných pokút, vzniknutej škody, úrokov z omeškania a iných sankcií a nárokov v prospech Kupujúceho podľa tejto Zmluvy.

**IX. Platnosť a účinnosť zmluvy a ukončenie Zmluvy**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa a zároveň po splnení nasledovnej odkladacej podmienky v prípade ak došlo k plneniu zmluvy medzi kupujúcim (Prijímateľom) a Poskytovateľom:

Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly kupujúcemu (prijímateľovi). Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

**V prípade ak nedošlo k plneniu zo zmluvy medzi  kupujúcim (Prijímateľom) a Poskytovateľom je zmluva účinná dňom nasledujúcim po dni jej zverejnenia na webovom sídle objednávateľa.**

1. Zmluva sa uzatvára na dobu určitú a končí:
2. riadnym a včasným splnením povinností zmluvných strán,
3. odstúpením od Zmluvy v prípade porušenia zmluvných podmienok
4. Žiadna zmluvná strana nemá právo Zmluvu vypovedať bez uvedenia dôvodu.
5. Medzi závažné porušenie zmluvy, pri ktorom si kupujúci vyhradzuje právo odstúpenia od zmluvy a prepadnutie výkonovej zábezpeky v prospech kupujúceho patrí najmä:
6. oneskorenie dodávky
7. prekročenie lehoty na nástup servisu alebo nesplnenie požiadavky náhradného vozidla
8. nesplnenie akejkoľvek požiadavky na technickú špecifikáciu
9. znečisťovanie okolia pri zbere a prevoze odpadu v nadstavbe (vypadávanie odpadu z nadstavby)

**X. Záverečné ustanovenia**

1. Táto zmluva podlieha zverejneniu v súlade s § 5a zákona č. 211/2000 Z. z. o slobodnom prístupe k informáciám v platnom znení.
2. Predávajúci je povinný strpieť výkon kontroly/auditu súvisiaceho s dodávanými tovarmi kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
3. Oprávnené osoby na výkon kontroly/auditu v zmysle bodu 2 tohto článku zmluvy sú najmä:
4. Poskytovateľ a ním poverené osoby,
5. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
6. Najvyšší kontrolný úrad SR, Certifikačný orgán a nimi poverené osoby,
7. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
8. Splnomocnení zástupcovia Európskej Komisie a Európskeho dvora audítorov,
9. Orgán zabezpečujúci ochranu finančných záujmov EÚ,
10. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
11. Zmluva sa vyhotovuje v štyroch (4) rovnopisoch. Po podpise Zmluvy obdrží každá zo zmluvných strán po dvoch (2) rovnopisoch.
12. Zmluva môže byť doplnená alebo zmenená len písomnými a číslovanými dodatkami k Zmluve, podpísanými obidvoma zmluvnými stranami.
13. Zmluvné strany sa budú navzájom informovať o zmene adresy, bankového spojenia a iných podstatných záležitostí, ktoré by ovplyvnili vzájomnú spoluprácu podľa tejto Zmluvy.
14. Zmluvné strany prehlasujú, že si Zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

**Prílohy:**

Príloha č. 1 Špecifikácia predmetu obstarávania

Príloha č. 2 Návrh na plnenie kritéria – Cenový formulár

Príloha č. 3 Zoznam subdodávateľov

V Prešove dňa V ....................... dňa ........................

Ing. Milan Toth

predseda predstavenstva

RNDr. Zuzana Bednárová, PhD. ..........................................

podpredseda predstavenstva, člen predstavenstva konateľ

kupujúci predávajúci

**Príloha č. 3 Kúpnej zmluvy č. ...................**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

Predávajúci zákazku

• nemá v úmysle zadať tretím osobám,

• má v úmysle realizovať bez podielu subdodávateľa, a v plnej miere prijíma zodpovednosť za plnenie predmetu zmluvy/zákazky.

V .................. dňa ...............................

 ................................................

konateľ

 Predávajúci